Sandra O'Connor
Sandra Dei O'Konor (angl. Sandra Day O'Connor, 1930 m. kovo 26 d. – 2023 m. gruodžio 1 d.) – amerikiečių teisininkė, politikė, pirmoji moteris JAV Aukščiausiojo teismo teisėja, ėjusi pareigas nuo 1981 iki 2006 metų. Į šias pareigas ji buvo paskirta prezidento Ronaldo Reigano. 1950 m. baigė ekonomiką. 1952 m. tęsė studijas Stanfordo teisės mokykloje. 1965–1969 m. Arizonos valstijos generalinio prokuroro padėjėja. 1969 m. Arizonos gubernatoriaus buvo paskirta į laisvą vietą Arizonos valstijos senate. Kitais metais buvo perrinkta į šią poziciją. Tapo pirmąją moterimi Arizonos senato daugumos lydere (pirmoji iš visų valstijų). 1973 m. paskirta į Marikopos apygardos Aukštesniojo teismo teisėjas, 1975–1979 m. Arizonos apeliacinio teismo teisėja. 1981 m. jos kandidatūra į JAV Aukščiausiojo teismo teisėjas JAV Senate buvo patvirtinta vienbalsiai. 2005 m. paskelbė apie išėjimą į pensiją. O'Konor nuomonė bylose dažniausiai sutapo su teismo konservatyviojo bloko nariais, tačiau ji gebėdavo išlikti neutralia ir kartais palaikydavo liberalaus sparno teisėjų nuomones, todėl buvo laikoma lemiančiu balsu (angl. swing vote) JAV Aukščiausiajame teisme. Jai dirbant Aukščiausiajame teisme, kai kurie leidiniai ją įvardydavo kaip vieną galingiausių pasaulio moterų. 2009 m. prezidentas Barakas Obama įteikė O'Konor Prezidento laisvės medalį.